armvectores/hy_wikipedia_2023 huggingface dataset:
Ալեքս Սալմոնդ

Ալեքսանդր Էլիոտ Անդերսոն Սալմոնդ, անգլ.՝ Alexander Elliot Anderson Salmond, ավելի հայտնի է որպես Ալեքս Սալմոնդ, (անգլ.՝ Alex Salmond, գաել.՝ Ailig Salmond, անգլերեն բնօրինակ արտասանությունը ˈsæmənd) (դեկտեմբերի 31, 1954(1954-12-31), Լինլիթգոու, Ուեսթ Լոթիան, Շոտլանդիա, Միացյալ Թագավորություն), շոտլանդացի քաղաքական գործիչ, 2007 թվականի մայիսի 16-ից Շոտլանդիայի առաջին նախարար, 1990 սեպտեմբերի 22-ից  մինչև 2000 սեպտեմբերի 26-ը և 2004 թվականի սեպտեմբերի 3-ից մինչև 2014 թվականի նոյեմբերի 14-ը Շոտլանդիայի ազգային կուսակցության առաջնորդ։ Շոտլանդիայի անկախության կողմնակից։


== Կենսագրություն ==
Ավարտել է Սենտ-Էնդրյուս համալսարանը, որտեղ անդամակցել է Ազգայնական ուսանողների ֆեդերացիային։ Շոտլանդիայի ազգային կուսակցությունն ի սկզբանե պատկանել է ձախակողմյան թևին՝ «79-րդ խմբին»-ին։ 1980 թվականից մինչև 1987 թվականը ծառայել է Շոտլանդիայի Թագավորական բանկում։
Սալմոնդը ՇՆՊ-ը վերածել է տարածաշրջանի նշանակության երկրորդ խմբաքանակի։ Անսովոր է, որ Սալմոնդը եղել է Համայնքների պալատի պատգամավոր և չի կարողացել ղեկավարել Հոլիրուդում ազգայնականների խմբակցությունը։ Այս պաշտոնը անցել է նրա տեղակալին։ Իր վերընտրվելուց հետո նա նպատակ է դրել 2007 թվականի տարածաշրջանային ընտրություններում զբաղեցնել առաջին տեղը և դա նրան հաջողվել է։
2014 թվականի սեպտեմբերի 18-ին Մեծ Բրիտանիայից Շոտլանդիայի անկախության հարցով հանրաքվե է անցկացվել։ Հանրաքվեին մասնակցությունը կազմել է 84,5 տոկոս, ընդ որում քվեարկածների 55,3 տոկոսը դեմ է քվեարկել Շոտլանդիայի անկախությանը։
2014 թվականի սեպտեմբերի 19-ին Ալեքս Սալմոնդը որոշել է 2014 թվականի նոյեմբերին հրաժարական տալ։
2015 թվականի մայիսի 7-ին կայացած ընտրություններում ընտրվել է Համայնքների պալատ՝ Աբերդինի Գորդոն շրջանից։
2017 թվականից Սալմոնդը եղել է RT հեռուստաալիքով ցուցադրվող The Alex Salmond Show-ի հաղորդավարը։


== Ծանոթագրություններ ==
Ալ-Աթարիբ

Ալ-Աթարիբ (արաբ․՝ الأتارب‎‎), քաղաք Սիրիայի Արաբական Հանրապետության հյուսիսում, Հալեպի մարզի Ալ-Աթարիբի գավառի Ալ-Աթարիբի շրջանում։ Հանդիսանում է համանուն շրջանի վարչական կենտրոնը։


== Աշխարհագրական դիրք ==
Ալ-Աթարիբ քաղաքը տեղակայված է Հալեպի մարզի արևմուտքում, ծովի մակարդակից 282 մ բարձրության վրա։ Այն Հալեպ քաղաքից հեռու է 21 կմ-ով, իսկ Դամասկոսից՝ 290 կմ-ով։


== Բնակչություն ==
2004 թվականի Սիրիայի մարդահամարի տվյալների համաձայն քաղաքն ունի 10657 բնակիչ։


== Տրանսպորտ ==
Ամենամոտ քաղաքացիական օդանավակայանը Հալեպի միջազգային օդանավակայանն (Aleppo International Airport) է, որը գտնվում է Հալեպ քաղաքում։


== Ծանոթագրություններ ==
Մեդառա

Մեդառա (էստ․՝ Mädara), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռեյաեր

Ռեյաեր, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Գենջ գյուղաքաղաքից 38 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ժերոմ Կոջիա

Ժերոմ Էժեն Կոջիա (ֆր.՝ Jérôme Eugène Coggia, (փետրվարի 18, 1849(1849-02-18), Այաչչո - հունվարի 15, 1919(1919-01-15))), ֆրանսիացի (կորսիկացի) աստղագետ, գիսաստղերի և աստերոիդների հայտնաբերող։ Աշխատել է Մարսելի աստղադիտարանում։ 1968 թվականից 1899 թթ. ընկած ժամանակահատվածում նա հայտնաբերել է ընդհանուր առմամբ 5 աստերոիդ։ Նա հայտնաբերել է նաև մի քանի գիսաստղ, այդ թվում նաև երկար պարբերությամբ գիսաստղ C/1874 H1, ինչպես նաև կարճ պարբերությամբ Կրոմելինի գիսաստղը (27P/Crommelin) և Ստեֆան - Օտերմանի գիսաստղը, որը Կոջիան սկզբից սխալմամբ միգամածություն էր անվանել։
1916 թ. նա պարգևատրվեց Փարիզյան գիտությունների ակադեմիայի Լալանդի մրցանակով։


== Տես նաև ==
Ջորջ Սիրլ
Ֆեռնան Կուրտի
Էդվարդ Բոուել


== Ծանոթագրություններ ==


== Արտաքին հղումներ ==
Ժերոմ Էժեն Կոջիա (անգլ.)
(8183) 1992 UE3

(8183) 1992 UE3, աստերոիդ աստերոիդների հիմնական գոտում։ Հայտնաբերվել է 1992 թվականի հոկտեմբերի 22-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,85399 ա. մ., առավելագույնը մոտենում է 2,6468 ա. մ. հեռավորության վրա և հեռանում 3,0612 ա. մ., իսկ Երկրի ուղեծրին աստերոիդը նվազագույնը մոտենում է 1,6585 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1761,07 երկրային օրվա ընթացքում, իր ուղեծրով շարժվելով միջինում 0,204421 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8183) 1992 UE3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղտո ձոր

Անվան այլ կիրառումների համար տե՛ս՝ Ախտա (այլ կիրառումներ)Աղտո ձոր, Ախտա, Աղտից ձոր, Աղտոձոր, Զորանովիտ, լեռնանցք  Հայկական Պարի կենտրոնական հատվածում, Կողբից հարավ-արևմուտք, Սուկավետ լեռան մոտ։ Հնում կոչվում էր Աղտից ձոր կամ Աղտոձոր, որի մոտ գտնվում էր Շատիկ ամրոցը։ Բարձրություն 2200 մ։ Ալաշկերտի դաշտը կապում է Արաքսի հովտի  հետ։
Աղտո ձորով է անցնում Կարաքյոսե Կաղզվան խճուղին։


== Ծանոթագրություններ ==
1-ին Տուրկմենևո

1-ին Տուրկմենևո (ռուս.՝ 1-е Туркменево, բաշկիրերեն՝ 1-се Төрөкмән), գյուղ Ռուսաստանի Բաշկորտոստան հանրապետության Բայմակսկի շրջանի կազմում։ Բնակչությունը կազմում է 1043 մարդ (2010)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նախամեսրոպյան դպրոցներ

Նախամեսրոպյան դպրոցներ, մինչև Մեսրոպ Մաշտոցի կողմից հայկական այբուբենի և հայալեզու դպրոցների ստեղծումը Հայաստանում գործած օտարալեզու (հունարեն, մասամբ նաև ասորերեն) դպրոցներ։ Գոյություն են ունեցել դեռես հեթանոսական շրջանում, սակայն առաջին վավերական վկայությունները վերաբերում են քրիստոնեական ժամանակաշրջանին։ Ագաթանգեղոսի վկայությամբ քրիստոնեության ընդունումից հետո Գրիգոր Լուսավորիչը դպրոցներ է հիմնել հունական և ասորական դպրությանը հմուտ աշակերտներ պատրաստելու միտումով, որոնք պիտի օժանդակեին քրիստոնեության տարածմանը։ Գրիգոր Լուսավորչի մահից հետո Հայաստանի բազմաթիվ գավառներում նման դպրոցներ է հիմնել Ներսես Մեծը։


== Տես նաև ==
Մեսրոպյան դպրոցներ
Մզրե (Սևերեկի գավառ)

Անվան այլ կիրառումների համար տե՛ս՝ Մզրե (այլ կիրառումներ)Մզրե, գյուղ Արևմտյան Հայաստանում, Դիարբեքիրի վիլայեթի Սևերեկի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դանյուկի

Դանյուկի (ուկրաիներեն՝ Данюки), գյուղ Ուկրաինայի Խմելնիցկիի մարզի Խմելնիցկիի շրջանում։
2001 թվականի տվյալներով Դանյուկի գյուղում բնակվում էր 224 մարդ։ Բնակավայրը զբաղեցնում է 1,26 կմ² տարածք։ Բնակչության խտությունը կազմում էր 177,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նեչվոլոդովկա

Նեչվոլոդովկա (ուկրաիներեն՝ Нечволодівка), գյուղ Ուկրաինայի Խարկովի մարզի Կուպյանսկի շրջանում։ Հիմնադրվել է 1715 թվականին։
2001 թվականի տվյալներով Նեչվոլոդովկա գյուղում բնակվում էր 480 մարդ։ Բնակավայրը զբաղեցնում է 1,1 կմ² տարածք։ Բնակչության խտությունը կազմում էր 436,36 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շտադում

Շտադում (գերմ.՝ Stadum), համայնք Գերմանիայի Դաշնային Հանրապետության Շլեզվիգ Հոլշտայն երկրի Նորդֆրիզլենդ կոչվող շրջանում։ Բնակչությունը 2014 թվականի տվյալներով կազմում է 993 բնակիչ։


== Ծանոթագրություններ ==
Վիսլա

Վիսլա (լեհ.՝ Wisła, vʲiswa, գերմ.՝ Weichsel), ամենաերկար գետը Լեհաստանում։ Երկարությունը 1047 կմ է (այդ ցուցանիշով առաջին տեղն է գրավում Բալթիկ ծովի ավազանում և իններորդ տեղը՝ ամբողջ Եվրոպայում), ջրահավաք ավազանի մակերեսը՝ 193, 960 հազար կմ2, որից 168,868 քառակուսի կիլոմետրը գտնվում է Լեհաստանում։ Սկիզբ է առնում Լեհաստանի հարավում գտնվող, Արևմտյան Կարպատների մաս կազմող Սիլեզյան Բեսկիդներ լեռնազանգվածի Բառանյա Գոռա սարից՝ ծովի մակերևույթից 1220 մետր բարձրությունից, Բյալա Վիսելկա (Biała Wisełka) և Չառնա Վիսելկա (Czarna Wisełka) ճյուղավորումներով։ Թափվում է Բալթիկ ծովի Գդանսկի ծոցը։
Խոշոր վտակներից են Դունաեցը, Վիսլոկան, Սանը, Վեպշը, Բուգը, Պիլիցան, Բրդան։ Ամռանը և ձմռանը հաճախակի են վարարումները, լինում են աղետալի հեղեղումներ։ Սառցակալումը անկայուն է։
Ջրի միջին ծախսը Կրակովի մոտ 84 մ3/վրկ է, Տչևի մոտ՝ 1030 մ3/վրկ։ Նավարկելի է մինչև Պշեմշիի գետաբերանը (940 կմ)։ Վիսլայի և նրա վտակների հոսքը կարգավորելու համար կառուցվել են ջրամբարներ, հէկեր։ Ջրանցքներով միացած է Դնեպրի, Օդրայի, Նեմանի հետ։
Վիսլայի ափերին են Սանդոմեժը, Վլոցլավեկը, Կրակովը, Վարշավան, Պլոցկը, Տորունը, Բիդգոշչը, Տչևը, դելտայում՝ Գդանսկը։
Գետը հաճախ է հիշատակվում լեհական մշակույթի, պատմության, ինքնության առնչությամբ։ Երկրի առավել կարևոր ջրուղին է, նրա բնական խորհրդանիշը, իսկ «Վիսլայի երկիր» (լեհ.՝ kraj nad Wisłą) արտահայտությունը «Լեհաստան» տեղանվան հոմանիշն է։


== Պատկերասրահ ==

		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Vistula բնակավայրը «GEOnet Names Server» կայքում։
History of floods on the River Vistula History of floods on the River Vistula (Hydrological Sciences Journal)
Տեսակարար հալման ջերմություն

Տեսակարար հալման ջերմություն կամ հալման ջերմություն, ջերմության այն քանակը, որն անհրաժեշտ է հաղորդել բյուրեղային (պինդ) նյութին՝ հավասարակշիռ իզոբար–իգոթերմ պրոցեսում այն հեղուկի վերածելու համար (ջերմության նույնպիսի քանակ անջատվում է նյութի բյուրեղացման ժամանակ)։ Տեսակարար հալման ջերմությունը չափվում Է Ջ/կգ–ով (Ջոուլ/Կիլոգրամ) կամ կկալ/կգ֊ով։
Բացի տեսակարար հալման ջերմությունից, ընդունված է նաև հալման մոլային ջերմության հասկացողությունը, որն չափվում է Ջ/մոլ–ով։
Տեսակարար հալման ջերմությունը նշանակվում է 
  
    
      
         
        λ
      
    
    {\displaystyle ~\lambda }
   (հունական Լյամբդա տառով) և հաշվարկվում է 
  
    
      
        λ
        =
        
          
            Q
            m
          
        
      
    
    {\displaystyle \lambda ={\frac {Q}{m}}}
  , որտեղ 
  
    
      
         
        λ
      
    
    {\displaystyle ~\lambda }
   տեսակարար հալման ջերմությունն է, 
  
    
      
         
        Q
      
    
    {\displaystyle ~Q}
   — այն ջերմության քանակն է, որ ստանում է նյութը հալման (կամ արտադրվում է բյուրեղացման) ժամանակ, 
  
    
      
         
        m
      
    
    {\displaystyle ~m}
   — հալվող (բյուրեղացվող) նյութի զանգվածը։
Կիրատագ-Իգդալու

Կիրատագ-Իգդալու, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 260 քուրդ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բլագովեշչենսկ

Բլագովեշչենսկ (ռուս.՝ Благовещенск), քաղաք Ռուսաստանում։ Ամուրի մարզի վարչական կենտրոնն է։ Հանդիսանում է ՌԴ-ի միակ վարչական կենտրոնը, որը գտնվում է անմիջապես նրա սահմանգծին։
Բնակչությամբ հինգերորդն է Ռուսաստանի Հեռավոր արևելքում (▼225 757 մարդ (հունվարի 1, 2021))։


== Հայերը Բլագովեշչենսկում ==
1944-1947 թվականներին Հովհաննես Ակունյանը դասավանդել է Բլագովեշչենսկի Կալինինի անվան մանկավարժական ինստիտուտում և ղեկավարել ընդհանուր քիմիայի ամբիոնը։


== Ծանոթագրություններ ==
Թագուհու թատրոն

Թագուհու թատրոն (անգլ.՝ The Queen's Theatre), թատրոն Ուեսթ-Ենդում, Լոնդոնում, Միացյալ Թագավորությունում։ Գտնվում է Շաֆտսբերի-ավենյու և Ուորդոր փողոցների անկյունում։ Պատկանում է «Delfont Mackintosh Theatres» թատերական ընկերությանը։


== Պատմություն ==
Ի սկզբանե թատրոնը նախատեսվում էր անվանել «Կենտրոնական» անգլ.՝ The Central Theatre, բայց երկար բանավեճից հետո որոշեցին այն անվանել «Թագուհու թատրոն», իսկ իր նախասրահում տեղադրել Ալեքսանդրա Դանիացու դիմանկարը.:
Առաջին բեմականացումը թատրոնի բեմում եղել է Մադլեն Լյուստերի «Շաքարաման» կատագերգությունը։ Սակայն բեմադրությունը վատ է ընդունվել հանրության կողմից։ Միայն 36 ներկայացում է խաղացվել։ Թատրոնը ստացել է հիացական գնահատականներ։ Օրինակ, The Stage-ը գրել է հետևյալը.

Հետագա տարիներին թատրոնի հանդիսատեսը կարող էր տեսնել այնպիսի հայտնի տաղանդներ, ինչպիսիք են Պեգգի Էշկրոֆտը, Ֆրեդա և Ադել Աստերները, Տալլուլա Բենկհեդը, Քեննեթ Բրանան, Հենրի Դանիելը, Նոելա Կուդրան, Մարլեն Դիտրիխը, Ջոն Գիլգուդը, Ֆերբենկս Դուգլասը (կրտսեր), Էդիթ Էվանսը, Ռոբերտո Դոնատան, Սեդրիկ Խարդվիկը, Ջեկ Հոքինսը, Նայջել Հոտորնը և շատ ուրիշները։ 
1940 թվականի սեպտեմբերին գերմանական ռումբը հարվածել է թատրոնին` քանդելով ճակատային մասը և նախասրահը։ Այդ պահին ընդանում էր Դաֆնա Դումորի «Ռեբեկա» ներկայացումը։ Վերջին քսան տարում թատրոնը փակ է եղել։ Վերականգնումը եղել է «Westwood Sons & Partners» ընկերության կողմից, արժեցել է 250 հազար ֆունտ ստեռլինգ։ Դահլիճի դեկորները պահպավել են ըստ սկզբնական գաղափարի, սակայն շենքի մնացած մասը և շենքի ճակատը ժամանակակից տեսք են ստացել։ Վերականգնված թատրոնը բացվել է 1959 թվականի հուլիսի 9-ին, Ջոն Ջիլգուդի մենահամերգով։ Նրա «Մարդկային դարաշրջանը» ծրագիրը բաղկացած էր Շեքսպիրի ելույթներից և սոնետներից։
1972 թվականի հունիսին թատրոնի շենքը մտցվել է Անգլիական ժառանգության ցանկի մեջ։
2004 թվականի ապրիլին «Թագուհին» դարձել է «Մերժվածները» մյուզիքլի համար բեմահարթակ, որն այստեղ է տեղափոխվել հարևան «Պալատական թատրոն»-ից։ 2005 թվականի հոկտեմբերի 8-ին ներկայացումով նշվել է Ուես-Էնդում վարձակալության 20-ամյակը, իսկ մեկ տարի անց դարձել է Ուեսթ-Էնդի ամենաշարունակվող ներկայացումը` անցնելով նախորդ` «Կատուն» ներկայացման ռեկորդը։


== Թատրոնի հիմնական բեմադրություններ ==
2001-«Հոբիտ»
2002-«Գաղտնիքներ», «Ոգեշնչում։ Միասնության ոգին», «Կապ»
2003-«Ռոկկի սարսափի շոու»; «Կիբերջամ»
2004-«Մերժվածները» (տեղափոխվել է «Պալատական թատրոն»-ից, ընթացող)


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Թատրոնի պաշտոնական կայքը Archived 2012-12-12 at the Wayback Machine. (անգլ.)
Խոր Վիրապ կամավորական ջոկատ

Անվան այլ կիրառումների համար տե՛ս՝ Խոր Վիրապ (այլ կիրառումներ)«Խոր Վիրապ» կամավորական ջոկատ։ Կազմավորվել է 1988 թվականին Արարատի շրջանում (այժմ՝ ՀՀ Արարատի մարզում)։ 1992 թվականին ջոկատը ներառվել է շրջանում կազմավորված մոտոհրաձգային գումարտակի մեջ։ 1989-1994 թվականներին ջոկատը կամ նրա առանձին խմբեր ու ազատամարտիկներ մասնակցել են ՀՀ Արարատի (Երասխ, «Ջանդամ դարպասի» կիրճ, Քյարքի (Տիգրանաշեն), Երասխի բարձունքներ), Եղեգնաձորի (Խաչիկ, Քելբաջարին հարող սահմաններ) և Արցախի Հանրապետության Ասկերանի (Փառուխ, Փրջամալ, Աղբուլաղ, Դահրավ), Մարտակերտի շրջանների ինքնապաշտպանական և ազատագրական մարտերին։ Ջոկատից զոհվել է 2 ազատամարտիկ։ Հրամանատարն է եղել Մ. Հարությունյանը։
Նոյեմբերի 3

Նոյեմբերի 3, տարվա 307-րդ (նահանջ տարիներին՝ 308-րդ) օրն է։

Տարվա ավարտին մնում է 58 օր։


== Դեպքեր ==
1493 - Քրիստափոր Կոլումբոսն առաջին անգամ տեսնում է Դոմինիկա կղզին
1592 - Մեքսիկայում հիմնադրվում է Սան Լուիս Պոտոսի քաղաքը
1783 - Լոնդոնում վերջին անգամ իրականացվում է կախաղանահանում՝ Ջոն Օսթերի նկատմամբ
1906՝ ծովային ռադիոկապի համար SOS-ը դառնում է աղետ ազդարարող միասնական ազդանշան
1918 - Լեհաստանն անկախություն է հռչակում Ռուսաստանից
Երկրորդ համաշխարհային պատերազմ՝
1940՝ բրիտանական զորքերը Կրետե կղզում գրավում են Սուդա Բեյը
1941 - Կիևում գերմանական օկուպացիոն զորքերն իրականացնում են պայթյուններ, ավերում են Ուսպենսկի տաճարը և այլ շենքեր
1969՝ նախագահ Ռիչարդ Նիքսոնը խոստանում է դուրս բերել բոլոր ցամաքային զորամասերը հարավային Վիետնամից
1972 - Երևանում բացվում է Գաբրիել Սունդուկյանի հուշարձանը


=== Միացյալ նահանգներում ընտրված նախագահներ ===
1908՝ հանրապետական Ուիլյամ Թաֆթ


== Ծնունդներ ==
39 - Լուկանոս Marcus Anneus Lucanus հռոմեացի պոետ
1500 - Բենվենուտո Չելինի Benvenuto Cellini իտալացի քանդակագործ
1604 - Օսման II օսմանյան սուլթան
1882 - Յակուբ Կոլաս (Կոնստանտին Միցկևիչ) Канстанцiн Мiхайлавiч Мiцкевiч բելառուս գրող
1887 - Սամուիլ Մարշակ Самуил Яковлевич Маршак ռուս և սովետական գրող
1901 - Անդրե Մալրո André Malraux ֆրանսիացի գրող և արվեստաբանն
1930 - Ցուտոմու Սեկի, ճապոնացի աստղագետ
1945 - Գերդ Մյուլլեր Gerd (Gerhard) Müller գերմանացի նախկին ֆուտբոլիստ
1957 - Դոլֆ Լունդգրեն Dolph Lundgren շվեդ դերասան
Արցախի պատերազմի մասնակիցներ՝
1973՝ Արարատ Առստամյան
1974 - Թարիք Աբդուլ-Վահադ Tariq Abdul-Wahad ֆրանսիացի բասկետբոլիստ
1977 - Սկաուտ Թուֆանկջյան Scout Tufankjian ամերիկացի հայազգի ֆոտոլրագրող
1978 - Սերգեյ Մովսիսյան, հայազգի շախմատիստ
1981 - Դիեգո Լոպես, իսպանացի ֆուտբոլիստ


== Մահեր ==
361 - Կոստանդիոս II կայսր
1914՝ ավստրիացի բանաստեղծ Գեորգ Թրակլ
1954 - Անրի Մատիս, ֆրանսիացի մեծ նկարիչ (ծ. 1869)
1980 - Սարգիս Մելիքսեթյան,  հայ թատերագետ, գրականագետ և արվեստաբան
1997 - Աշոտ Նավասարդյան, տնտեսագետ, ազգային և քաղաքական գործիչ
2003՝ բանաստեղծ և հասարակական գործիչ Ռասուլ Համզաթով
2007՝
ռադիոֆիզիկոս, հասարակական և պետական գործիչ Ռաֆայել Ղազարյան
կինոօպերատոր Ալբերտ Յավուրյան


== Տոներ ==
Անկախության օր՝
Պանամա՝ Կոլումբիայից 1903 թ.
Դոմինիկա՝ Միացյալ Թագավորությունից, 1978 թ.
Միկրոնեզիայի դաշնային նահանգներ՝ (Միացյալ նահանգներից, 1986 թ.)
Հաղթանակի օր՝
Մալդիվներ


== Ծանոթագրություններ ==
Մաֆիկ

Մաֆիկ (ռուս.՝ Мафик, Դենիս Մաֆիկ, հունիսի 23, 1971(1971-06-23), ԽՍՀՄ), ռուսական շանսոն ժանրի երգերի հեղինակ և կատարող։


== Կենսագրություն ==
Դենիս Մաֆիկը ծնվել է 1971 թվականի հունիսի 23-ին, Սվերդլովսկի մարզի Զարեչնի քաղաքում, երգահանների ընտանիքում։
Ստեղծագործել սկսել է դպրոցական տարիներից։ 1986-1990 թվականներին սովորել է Զարեչնիի ատոմային էներգետիկայի տեխնիկումում։ Նույն ժամանակ արվել են առաջին ձայնագրությունները, որոնք այսօր չեն պահպանվել։
1990-1992 թվականներին անցել է զինվորական ծառայություն։ Վերադառնալով բանակից` սկսել է լրջորեն զբաղվել երաժշտությամբ։ Թողարկել է մի քանի սիրողական ալբոմ։ Ընդամենը մի քանի տարիների ընթացքում տնային ստուդիաներում ձայնագրել է չորս ալբոմ։ Շանսոնի հետ միասին, այս տարիների ընթացքում Դենիսն աշխատել է փոփ երաժշտության, մանկական և բարդ երգերի ժանրերում։ 2000-ականների սկզբում ձայնագրելով իր լավագույն երգերի հավաքածուի 500 օրինակ` Դենիսն ուղարկում է դրանք տարբեր ստուդիաներ, որոնցից մեկը «Ռուսական շանսոն» ստուդիան էր։ Այնտեղ նոր կատարողի հանդեպ հետաքրքրություն է ցուցաբերվում, և 2005 թվականին թողարկվում է Մաֆիկի առաջին պրոֆեսիոնալ «Չիկի-մոնի» (ռուս.՝ Чики-мони) ալբոմը։
2011 թվականից ապրում է Մոսկվայում և ակտիվ ելույթներ է ունենում։ 2012 թվականին «Կվադրո-Դիսկ» ընկերությունը թողարկել է Մաֆիկի թիվ 6-րդ «Բոբիկ» (ռուս.՝ Босота) ալբոմը, ինչպես նաև հավաքածու` «Grand Collection» սերիայից։ Այս և հաջորդ բոլոր ալբոմների  երաժշտական պորդյուսերն է դարձել տաղանդավոր գործիքավորող Դմիտրի Շեվելյովը։ Ժամանակի ընթացքում Դենիսը ձևափոխում է իր ստեղծագործական կեղծանունը` «Մաֆիկ»-ին ավելացնելով իր անձնական անունը։ Ըստ իր սեփական խոսքերի նա արել է դա, քանի որ «ինքն արդեն մեծացել է, ինչպես նաև` լրագրողներին վախեցնում է կոչումը առանց անունի, իսկ ես ցանկանում եմ բարության իմ բաժինը հասցնել ավելի մեծ թվով մարդկանց»։


== Սկավառակագրություն ==


=== Ալբոմներ ===
2005 - Չիկի-Մոկի
2006 - Թռչուններ
2008 - Ուզում եմ
2009 - Հրեշտակ
2012 - Բոբիկ
2013 - Տղայական ոճ
2014 - Ա.Ու.Ե.
2015 - Ողջուն գողերին
2016 - Տասներորդ
2017 - Ոսկե ձկնիկ


=== Պաշտոնական հավաքածուներ ===
2008 - «20 լավագույն երգ»
2008 - Չորս ալբոմների հավաքածու` «Աստղ...անունով» վերնագրով
2009 - «Բանաստեղծական»
2010 - «Գողալեզու և բանաստեղծական»
2012 - «Grand Collection» վեց ալբոմի հավաքածու 


=== DVD ===
2005 - «Չիկի-Մոնի»
2007 - «Թռչուններ»
2008 - «2-ը 1-ում»


=== Տեսահոլովակներ ===
2012 - «Բոբիկ»
2012 - «Մինչև առավոտ»
2012 - «Ձմեռ»
2014 - «Աշուն»
2016 - «Կանաչ»


== Քննադատություն ==
Որոշ կատարողների և ունկնդիրների կողմից Մաֆիկը մեղադրվում է գրագողության մեջ, նրա երգերից մեկը գնահատվում է որպես գրագեղություն իտալացի Mo-Do կատարողի «Das Konzert» երգից։


== Ծանոթագրություններ ==


== Արտաքին հղումներ ==
Պաշտոնական կայք
«Մաֆիկի ընկերները» կայք
Աբելյան ընդլայնում

Աբելյան ընդլայնում դաշտի — Գալուայի ընդլայնում, որի համար Գալուաի խումբը հանդիսանում է աբելյան։
Օրինակ, 
  
    
      
        
          Q
        
        [
        
          
            2
          
        
        ]
      
    
    {\displaystyle \mathbb {Q} [{\sqrt {2}}]}
   ընդլայնումը հանդիսանում է աբելյան, նրա Գալուայի խումբը կազմված է երկու տարրերից և հանդիսանում է աբելյան, ոչ աննշան ավտոմորֆիզմը տեղերով վերադասավորվում է 
  
    
      
        
          
            2
          
        
      
    
    {\displaystyle {\sqrt {2}}}
   և 
  
    
      
        −
        
          
            2
          
        
      
    
    {\displaystyle -{\sqrt {2}}}
   թվերը։ 
  
    
      
        
          Q
        
        [
        
          
            2
            
              3
            
          
        
        ,
        
          
            3
          
        
        i
        ]
      
    
    {\displaystyle \mathbb {Q} [{\sqrt[{3}]{2}},{\sqrt {3}}i]}
   ընդլայնումը չի հանդիսանում աբելյան, տրված դաշտը հանդիսանում է բազմանդամի ընդլայնումը դաշտի 
  
    
      
        
          x
          
            3
          
        
        −
        2
      
    
    {\displaystyle x^{3}-2}
   և նրա ավտոմորֆիզմը, սևեռված 
  
    
      
        
          Q
        
      
    
    {\displaystyle \mathbb {Q} }
  , ներկայացնում է այդ բազմանդամի տարբեր արմատներ,այսինքն այդ ընդլայնման Գալուայի խումբը հանդիսանում է 3 շարքի համաչափ խմբեր և համապատասխանաբար,ոչ՝ տեղափոխական։ Աբելյան ընդլայնման կարևոր օրինակ է հանդիսանում ցիկլային (շրջանային ընդլայնում), ստացվում է ավելացնելով դաշտի միավոր արմատները, ռացիոնալ թվերի դաշտի դեպքում, այդպիսի ընդլայնման դեպքում ստացվում է շրջանային դաշտ։ Կրոնեկեր - Վեբերի թեորեմայի համաձայն ռացիոնալ թվերի ցանկացած աբելյան ընդլայնումը հանդիսանում է մի որոշ շրջանային դաշտի ենթադաշտ։
Եթե դաշտը պարունակում է միավոր արմատների նախանական աստիճանը 
  
    
      
        n
      
    
    {\displaystyle n}
  ,ապա ընդլայնումը, ստացված՝ ավելացնելով նրա արմատին 
  
    
      
        n
      
    
    {\displaystyle n}
  աստիճանը (Կումմերի ընդլայնման) որոշ տարրերից,հանդիսանում է աբելյան։ Ընդհանուր դեպքում  այդ պնդումը չի հանդիսանում ճշմարիտ։
Ցիկլային ընդլայնումը ՝աբելյան ընդլայնման կարևոր մասնավոր դեպք,ընդլայնում,որի համար Գալուայի խումբը հանդիսանում է ցիկլային։ Ցանկացած վերջավոր դաշտի վերջավոր ընդլայնում հանդիսանում է ցիկլային։


== Ծանոթագրություններ ==
Կվիտնևոե (ավան, Ժովտնևի շրջան)

Անվան այլ կիրառումների համար տե՛ս՝ ԿվիտնևոեԿվիտնևոե (ուկրաիներեն՝ Квітневе), ավան Ուկրաինայի Նիկոլաևի մարզի Վիտովսկի շրջանում։ Հիմնադրվել է 1963 թվականին։
2001 թվականի տվյալներով Կվիտնևոե ավանում բնակվում էր 460 մարդ։ Բնակավայրը զբաղեցնում է 0,45 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գասպար Մոնժ

Գասպար Մոնժ (ֆր.՝ Gaspard Monge, comte de Péluse, մայիսի 9, 1746(1746-05-09)[…], Բոն - հուլիսի 28, 1818(1818-07-28)[…], Փարիզ), ֆրանսիացի մաթեմատիկոս և հասարակական-պետական գործիչ, Փարիզի ԳԱ անդամ (1780)։


== Գործունեություն ==
Մեզյերիի ռազմաինժեներական դպրոցի (1768), Փարիզի Պոլիտեխնիկական դպրոցի պրոֆեսոր (1794)։ Գործուն մասնակցություն է ունեցել Բարձրագույն նորմալ դպրոցի և Պոլիտեխնիկական դպրոցի հիմնադրմանը։ Մասնակցել է Նապոլեոնի եգիպտական արշավանքին (1798—1801)։ Առաջին կայսրության շրջանում դարձել է սենատոր, ստացել կոմսի տիտղոս։ Բուրբոնների վերահաստատումից հետո զրկվել է բոլոր կոչումներից և պաշտոններից Մոնժի հիմնական աշխատանքները վերաբերում են երկրաչափությանը։ Մոնժի գծագրական երկրաչափության հիմնադիրն է։ Մոնժը հանգամանորեն շարադրել է տարածական կորերի և մակերևույթների դիֆերենցիալ երկրաչափությունը, տվել է մասնական ածանցյալներով հավասարումների երկրաչափական մեկնաբանումը և երկրաչափական փաստերը շարադրել մասնական ածանցյալների տեսության լեզվով։ Մոնժի աշխատանքներ ունի նաև մաթեմատիկական անալիզի, քիմիայի, օպտիկայի, օդերևութաբանության և կիրառական մեխանիկայի վերաբերյալ։


== Ծանոթագրություններ ==
Մամուկա Բախտաձե

Մամուկա Բախտաձե (վրաց.՝ მამუკა ბახტაძე, հունիսի 9, 1982(1982-06-09), Թբիլիսի, Վրացական ԽՍՀ), վրացի պետական և քաղաքական գործիչ, 2018 թվականի հունիսի 20-ից՝ Վրաստանի վարչապետ։
2017 թվականի նոյեմբերից զբաղեցրել է Վրաստանի ֆինանսների նախարարի պաշտոնը։ Վարչապետի պաշտոնում ընտրվել է  Թբիլիսիում սկսված զանգվածային բողոքի ակցիաների արդյունքում գործող կառավարության ղեկավար Գիորգի Կվիրիկաշվիլիի հրաժարականից հետո։ Անդամակցում է իշխող «Վրացական երազանք՝ ժողովրդավարական Վրաստան» կուսակցությանը։
Վարչապետի պաշտոնում ընտրվելուց հետո Բախտաձեն ասել է․ 


== Կենսագրություն ==
Մամուկա Բախտաձեն ծնվել է 1982 թվականի հունիսի 9-ին Վրաստանի մայրաքաղաք Թբիլիսիում։ Նախնական կրթությունը ստանալուց հետո ավարտել է Մոսկվայի և Թբիլիսիի պետական համալսարանները։ Չորս տարի շարունակ ղեկավարել է «Վրացական երկաթուղիներ» ՍՊԸ-ն։
2017 թվականի նոյեմբերի 13-ից զբաղեցրել է Վրաստանի ֆինանսների նախարարի պաշտոնը։
2018 թվականի հունիսի 13-ին Վրաստանի վարչապետ Գեորգի Կվիրիկաշվիլին հրաժարական տվեց։ 2018 թվականի հունիսի 14-ին իշխող «Վրացական երազանք» կուսակցությունն առաջադրեց Բախտաձեի թեկնածությունը։ 2018 թվականի հունիսի 20-ին Քութաիսիում գումարված արտահերթ նիստի ժամանակ Վրաստանի խորհրդարանի պատգամավորները հաստատեցին Բախտաձեի թեկնածությունը և կառավարության կազմը։ Հաստատված կառավարության անդամների մեծամասնությունը նախկին Նախարարների կաբինետի անդամներ էին։
2019 թվականի սեպտեմբերի 2-ին Բախտաձեն հայատարարել է իր հրաժարականի մասին։ Հաջորդ օրն իշխող կուսակցությունն առաջադրել է Ներքին գործերի նախարարաության ղեկավար Գեորգի Գախարիայի թեկնածությունը։


== Ծանոթագրություններ ==


== Արտաքին հղումներ ==
Վրաստանի վարչապետի պաշտոնական կայքը Archived 2019-03-31 at the Wayback Machine.
21-րդ հյուսիսային զուգահեռական

21-րդ հյուսիսային զուգահեռականը այն կետերից կազմված շրջանագիծն է, որոնք որպես գագաթ հանդիսացող Երկրի կենտրոնով և հասարակածի վրայի համապատասխան կետերի հետ կազմում են 21°-ի անկյուն։ 
Անցնում է Աֆրիկայով, Հնդկական օվկիանոսով, Ասիայով, Խաղաղ օվկիանոսով, Հյուսիսային Ամերիկայով և Ատլանտյան օվկիանոսով։

Այս զուգահեռականի բոլոր կետերն ունեն հյուսիսային լայնության 21° (հս.լ. 21°) կոորդինատը։
Այս զուգահեռականի լայնության մեկ աստիճանին համապատասխանում է 103 970 մ, ընդհանուր երկարությունն է 37 429 կմ, ինչը կազմում է հասարակածի երկարության 93.4%-ը


=== Ցերեկվա տևողությունը ===
Երկրի վրա գտնվող այս լայնության կետերից նայելիս արևը հորիզոնից վերև է գտնվում՝

ամառվա արևադարձի ժամանակ՝ 13 ժամ 25 րոպե
ձմեռվա արևադարձի ժամանակ՝ 10 ժամ 51 րոպե


== Տես նաև ==
22-րդ հյուսիսային զուգահեռական
20-րդ հյուսիսային զուգահեռական


== Ծանոթագրություններ ==
Գադելգարեևո

Գադելգարեևո (ռուս.՝ Гадельгареево, բաշկիրերեն՝ Ғәҙелгәрәй), գյուղ Ռուսաստանի Բաշկորտոստան հանրապետության Բուրզյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 508 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաուս (այլ կիրառումներ)

Հաուս, կարող է վերաբերել՝

Հաուս - տոնավաճառային կոմունա Ավստրիայում
Հաուս - ամերիկյան հեռուստասերիալ բժիշկ Գրեգորի Հաուսի և իր թիմի մասին
Մեզմեկ (գյուղակ)

Մեզմեկ, գյուղակ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 30 կմ արևելք, լեռնային վայրում։ Գյուղից 4 կմ հյուսիս-արևմուտք գտնվում է Մեզմեկ գյուղը։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մարգարեթ Լին Քսավիե

Մարգարեթ Լին Քսավիե կամ Խուն Յինգ Սրիվիսանվաջա (անգլ.՝ Margaret Lin Xavier, մայիսի 29, 1898(1898-05-29) - դեկտեմբերի 6, 1932(1932-12-06)), նաև հայտնի որպես բժիշկ Լին, թաիլանդացի բժիշկ, բժշկի որակավորում ստացած առաջին թաիլանդուհին։ 


== Վաղ կյանք և կրթություն ==
Մարգարեթ Լին Քսավիեն ծնվել է Թաիլանդի մայրաքաղաք Բանգկոկում (այն ժամանակ՝ Սիամ) 1898 թվականի մայիսի 29-ին։ Հայրը՝ Սելեստինո Մարիա Քսավիեն, որը հայտնի էր նաև որպես Ֆրայա Սրի Ֆիպատ Կոսա, Արտաքին գործերի պետքարտուղարի տեղակալն էր, մայրը՝ Քիմ Քին։ Երեխային ուղարկել են սովորելու Սինգապուրի «Հիսուսի սրբազան սիրտ միաբանություն»-ում։ Իր հայրիկի՝ Իտալիայում որպես Թաիլանդի դեսպան նշանակվելով պայմանավորված, Մարգարեթն ընդունվել է Լոնդոնի Քլարկի անվան կոմերցիոն քոլեջը, որից հետո ընդունելության քննություններ է հանձնել և ընդունվել Լոնդոնի՝ կանանց բժշկական դպրոց ու արքայական անվճար ուսումնական հիվանդանոց։ Ստացել է Բժշկության և վիրաբուժության բակալավրի գիտական աստիճան, Մեծ Բրիտանիայի և Իռլանդիայի վիրաբույժների թագավորական քոլեջների անդամություն ու Բժիշկների թագավորական քոլեջի դիպլոմ։ 


== Գործունեություն ==
1924 թվականին իր հայրկի մահից հետո Քսավիեն վերադարձել է Թաիլանդ և որպես մանկաբարձ աշխատանքի անցել Թաիլանդի Կարմիր խաչի ընկերությունում, թագավոր Չուլալոնգկորնի անվան հանրային հիվանդանոցում և Բանգկոկի Բանգ Ռաք թաղամասի բժշկական հաստատությունում, որոնք գտնվում էին առողջապահության նախարարության ենթակայության տակ։ Նաև հիմնադրել է «Ունական» կոչվող կլինիկան, որի դեղագործն իր խորթ քույր Չան Քսավիեն էր։ 
Բուժել է բոլոր սոցիալական դասերի պատկանող հիվանդների, ոչ թե միայն թաիլանդական բարձրաշխարհիկ խավի ներկայացուցիչներին։ Քանի որ Բանգ Ռաքի բժշկական հաստատությունն զբաղվում էր սեռական ճանապարհով փոխանցվող հիվանդություններով, նրա հիվանդներից շատերը աղքատ մարմնավաճառներ էին, որոնց նա բուժում էր անվճար։ Նույնիսկ իր երեխաներին կրծքով կերակրելիս շարունակել է աշխատել՝ օրվա ընթացքում տուն գնալով երեխային կերակրելու համար ու կեսօրին նորից աշխատանքի վերադառնալով։ Նախընտրել է ինքը կրծքով կերակրել իր երեխաներին, թեև իր կարգավիճակի կանայք այդ ժամանակ օգտվում էին ծծմայրերի ծառայություններից։ 
Քսավիեի կարիերայի ամենակարևոր իրադարձությունը տեղի է ունեցել 1932 թվականի օգոստոսի 12-ին, երբ նրա օգնությամբ լույս աշխարհ է եկել մոմրաջավոնգսե Սիրիկիտ Կիտիյակարան, որը հետագայում դառնալու էր Սիրիկիտ թագուհին՝ Ադուլյադեդ Պումիպոն (կամ Ռամա IX) թագավորի կինը և Մահա Վաջիրալոնգկորն (կամ Ռամա  X) թագավորի մայրը  Չինաստան։


== Անձնական կյանք ==


=== Ամուսնություն Ֆրայա Սրիվիսանվաջայի հետ ===
1926 թվականի օգոստոսի 15-ին ամուսնացել է Ֆրայա Սրիվիսարավաջայի հետ, որը 1932 թվականին դարձել է Թաիլանդի արտգործնախարարը։ Քսավիեին շնորհվել է տիկին  Սրիվիսանվաջա տիտղոսը (անգլ.՝ Khun Ying Srivisanvaja)։ Ունեցել են երկու դուստր՝ Թան Ֆու Յինգ Մանասանիտ Վանիկուլ (ծնյալ՝ Սրիվիսանվաջա) և Խուն Յինգ Սավիտրի Սրիվիսանվաջա, ու մեկ որդի՝ Կիտիրատ Սրիվիսանվաջա։


=== Մահ ===
Քսավիեն հիվանդացել է էնցեֆալիտով և մահացել գիրպի բարդացումից 1932 թվականի դեկտեմբերի 6-ին։ Նա ընդամենը 34 տարեկան էր։


== Հարգանքի տուրք ==
2020 թվականի մայիսի 29-ին Գուգլ ընկերությունը Google Doodle-ով անդրադարձել է նրա կյանքին։


== Ծանոթագրություններ ==
Ալեքսանդրա Սուխարևա

Ալեքսանդրա Իլյինիչնա Սուխարևա (ռուս.՝ Александра Ильинична Сухарева, մայիսի 25, 1983(1983-05-25), Մոսկվա, ԽՍՀՄ), ռուս նկարչուհի։


== Կենսագրություն ==
Ալեքսանդրա Սուխարևան ծնվել է 1983 թվականի մայիսի 25-ին Մոսկվայում։ 2006 թվականին ավարտել է Մոսկվայի Ս. Ստրոգանովի անվան պետական գեղարվեստաարդյունաբերական ակադեմիան։ Սովորել է Մոսկվայի Ժամանակակից արվեստի խնդիրների ինստիտուտում։ 2008 թվականից մինչև 2010 թվականը սովորել է Valand գեղարվեստի դպրոցում (Գյոթեբորգ, Շվեդիա)։
Ալեքսանդրա Սուխարևան դարձել է ռուս միակ նկարիչը, որ մասնակցել է documenta 13 ցուցահանդեսին։ «Артхроника» ամսագրի լրագրողն Ալեքսանդրա Սուխարևայի «Being of mother is bone» նախագիծը ներառել է «dOCUMENTA (13) տասը աշխատանքներ, որոնց կողքով անհնար է անցնել» (ռուս.՝ «Десять работ dOCUMENTA (13), мимо которых невозможно пройти») շարքում։
2014 թվականին Ալեքսանդրա Սուխարևան մասնակցել է «Manifesta 10» ժամանակակից արվեստի եվրոպականբիենալեին։ «AroundArt» ամսագրի փորձագետների որոշմամբ՝ Ալեքսանդրա Սուխարևայի «Սա կա, դու չկաս» (ռուս.՝ «Это есть, тебя нет») նախագիծը, որ ներկայացվել է «Manifesta 10» հիմնական ծրագրում, ներառվել է «2014 թվականի գլխավոր աշխատանքներ» ցանկում։
2015 թվականին լույս է տեսել «Վկա» («Свидетель», V-A-C press, 137 էջ) ալբոմը՝ երկու տարի տևած ակցիայի փաստաթղթերը, որի հիմքում ընկած են Մոսկվայի մերձակայքում գտնվող Գրեբնևո դաստակերտի ավերակների սև-սպիտակ լուսանկարները։
Ալեքսնադրա Սուխարևան ապրում և աշխատում է Մոսկվայում։


== Անհատական ​​ցուցահանդեսներ ==
2019 – «2016-2019» – Osnova պատկերասրահ, Մոսկվա


== Խմբակային ցուցահանդեսներ ==
2019 – «Time, Forward!» – Palazzo Zattere, Վենետիկի 58 բիենալե, Վենետիկ
2018 – «Landis Museum»– Glazgow International, Գլազգո, Շոտլանդիա / CCA – Derry
2017 – Ռուսական ժամանակակից արվեստի տրիենալե, «Գարաժ» ժամանակակից արվեստի թանգարան
2017 – «Освободить знание: отчет о работе II» – «Գարաժ» ժամանակակից արվեստի թանգարան, Մոսկվա
2016 – «Общее целое» – Վ. Սիդուրի թանգարան/«Манеж», Մոսկվա
2016 – «Чувственные опыты» – Նոր Հոլանդիա, Սանկտ Պետերբուրգ
2015 – «The Rose has teeth in the mouth of a beast» – APG պատկերարսահ, Բրեշիա
2015 – «Свидетель» – Գրեբնևո դաստակերտ, Մոսկվայի մարզ
2013 – «Fusiform Gyrus» – Lisson պատկերասրահ, Լոնդոն
2012 – «dOCUMENTA(13») – Կասել, Գերմանիա
2012 – «Էնտուզիաստների խճուղի» – Palazzo Tre Oci, Վենետիկ
2012 – «Контр-иллюзии» – Երիտասարդ արվեստի 3 միջազգային բիենալե, Մոսկվա
2012 – «Вещи, слова и последствия» – ММСИ, Մոսկվա
2012 – «Being of mother is bone». documenta 13, Կասել.
2011 – «Эураурага», «Фабрика» նախագիծ, Մոսկվա.
2009 – «Типы сборки» (Աննա Տիտովայի հետ համատեղ), «Фабрика» նախագիծ, Մոսկվա


== Ծանոթագրություններ ==


== Արտաքին հղումներ ==
Ալեքսանդրա Սուխարևան www.artinfo.ru կայքում
Александра Сухарева на сайте Триеннале российского современного искусства Archived 2020-03-21 at the Wayback Machine.
ДИКТАТУРА ВКУСА. Александра Сухарева, Лия Адашевская, Нина Березницкая
Սան Ֆրանցիսկու (գետ)

Սան Ֆրանսիսկու (պորտ.՝ Sao Francisco), գետ Բրազիլիայում։ Երկարությունը 2800 կմ է, ավազանը՝ 600 հզ կմ²։ Սկիզբ է առնում Սեռա դե Կանաստրա լեռնազանգվածից, թափվում Ատլանտյան օվկիանոս։ Սահանքավոր է։ Պաուլու Աֆոնսու ջրվեժի մոտ կա ՀԷԿ։ Ջրի միջին ծախսը մոտ 3000 մ³/վրկ է։ Նավարկելի է Պիրապորա և Ժուազեյրու քաղաքների միջև։


== Ջրագրություն ==
Սան-Ֆրանցիսկուն սկիզբ է առնում Սեռա-դա-Կանաստրայից, ավելի բարձրադիր Բրազիլիական հարթավայրից, վերևում գետը ավելի վարար է։ Միջին հոսքում գետը հոսում է լայն տարածքում տեկտոնիկական ծագում ունեցող, որը զուգահեռ է Ատլանտյան օվկիանոսի ափին։ Կաբռոբա քաղաքից հետո գետը կտրուկ շրջվում է դեպի հարավ-արևելք և ափամերձ շրջանում ընդմիջումների ձևով մոտենում Ատլանտյան օվկիանոսին՝ ձևավորելով բազմաթիվ ջրվեժներ, բարձրությունը հասցնելով մինչև 81 մետր բարձրության, որոնցից ամենաբարձրը Պաուլո-Աֆոնսոն է։ Գետին բնորոշ է կտրուկ ջրային զանգվածի փոփոխություն, քանի որ ավազանի մեծ մասը տեղակայված է չորային տարածաշրջանում՝ ամառային ջրառատ տեղումներով։ Այդ իսկ պատճառով գետի մակարդակը ջրաշատ շրջանում բարձրանում է 6-7 մետրով։
Էծեր (Թերջոլայի շրջան)

Էծեր (վրաց.՝ ეწერი), գյուղ Վրաստանում։ Գտնվում է Իմերեթի մարզի Թերջոլայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1206 մարդ։


== Ծանոթագրություններ ==
Գենջ (հյուքյումեթություն)

Անվան այլ կիրառումների համար տե՛ս՝ Գենջ (այլ կիրառումներ)Գենջ, հյուքյումեթություն (մուսուլմանական ժառանգական ֆեոդալական իշխանություն) Արևմտյան Հայաստանում։ Ստեղծվել է 17-րդ դարում, Օսմանյան կայսրության նվաճած հայկական տարածքում և ենթական էր Դիարբեքիրի փաշայությանը։ Տարածվում էր Վանա լճից արևմուտք, Արածանի գետի հովտում։ Հետագայում մտնում էր Բիթլիսի նահանգի կազմի մեջ և կազմում էր Գենջի գավառը։


== Ծանոթագրություններ ==
Սարիկլի

Սարիկլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լա Ֆրեդիեր

Լա Ֆրեդիեր (ֆր.՝ La Frédière), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Իլյեր դը Վիլֆրանշ կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17169։


== Բնակչություն ==
Համայնքի բնակչությունը 2010 թվականին կազմում էր 78 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Լա Ֆրեդիեր (ֆր.)
Բրանլի փողոցի թանգարան

Բրանլի փողոցի թանգարան (ֆր.՝ Le musée du quai Branly), թանգարան Ֆրանսիայի մայրաքաղաք Փարիզում։ Հիմնադրվել է Ֆրանսիայի հանրապետության նախագահ Ժակ Շիրակի նախաձեռնությամբ։ Բացումը տեղի է ունեցել 2006 թվականի հունիսի վերջին։ Թանգարանի շինարարությունը տևել է 10 տարի։ Ընդգրկում է Աֆրիկայի, Ասիայի, Օվկիանիայի և Ամերիկայի ժողովուրդների արվեստներիի նմուշների հավաքածուներ։ Թանգարանը կրում է «Բրանլիի առափնյա թանգարան» տեղագրական պաշտոնական անվանումը։
Թանգարանը գտնվում է Փարիզի 7-րդ թաղամասում, Սեն գետի ձախ ափին, Էյֆելյան աշտարակի հարակից տարածքում։ Մոտակայքում տեղակայված են Լուվր և Օրսե թանգարանները, Մեծ ու Փոքր պալատները, Տոկիյան պալատը։ Նախագծի հեղինակն է ֆրանսիացի հայտնի ճարտարապետ Ժան Նուվելը։
Թանգարանը համարվում է նորարար մշակութային հաստատություն, միևնույն ժամանակ թանգարան, կրթական և գիտահետազոտական կենտրոն, ինչպես նաև ակումբ, որտեղ տեղի են ունենում սոցիալական միջոցառումներ։ Թանգարանի կայքում վիրտուալ ճանապարհորդություն կատարելու հնարավորություն կա։
Թանգարանի ֆոնդում կան 300 հազար արվեստի նմուշներ, սակայն կենտրոնական թանգարանի շենքում ցուցադրվում են ընդամենը 3500 ցուցանմուշ, որոնք ներկայացված են աշխարհագրական սկզբունքով՝ Աֆրիկա, Ասիա, Օվկիանիա և Ամերիկա։
Թանգարանի խորհրդանիշը «Լա-Չուպիկուարո»-ն, որն իրենից ներկայացնում է 31 սմ երկարությամբ, կավից պատրաստված կանացի արձանիկ։ Այն Մինչկոլումբոսյան Ամերիկայի մշակույթի ցայտուն նմուշ է։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Թանգարանի պաշտոնական կայք
Բայանդուր (Ուրֆայի նահանգ)

Անվան այլ կիրառումների համար տե՛ս՝ Բայանդուր (այլ կիրառումներ)Բայանդուր, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Դիխիլ (երկրամաս)

Դիխիլ (ֆր.՝ Région de Dikhil), արևելաաֆրիկյան Ջիբութի պետության հարավ-արևմուտքում գտնվող երկրամաս է։ Վարչական կենտրոնը Դիխիլ քաղաքն է։ Այլ խոշոր քաղաքներ են Աս Էլանն է, Գալաֆին և Յաբուկին։ Հյուսիսում սահմանակցում է Ջիբութիի Թանջուրահ երկրամասերի, հարավ-արևմուտքում՝ Եթովպիայի, արևելքում՝ Ջիբութիի Արթա և Ալի Սաբիյեհ երկրամասերի հետ։


== Տես նաև ==
Ջիբութիի վարչական բաժանում
Հայ ազգային ճակատ

Հայ ազգային ճակատ (ՀԱՃ), հայ հայրենասերների հակաֆաշիստական ընդհատակյա կազմակերպություն (1942–1945 թվականներին)։ Ստեղծվել է ֆրանսահայ կոմունիստների նախաձեռնությամբ։ Միավորում էր ֆրանսահայ համայնքի հայրենասերներին։ Կազմակերպիչներն էին Հանրի Մարմարյանը, Մեսրոպ Ասատուրյանը, Դավիթ Դավթյանը, Շահե Տատուրյանը, Սիրակ Բաղդասարյանը, Մելքոն Գեղունին, Կարապետ Քյուրեջյանը, Սարգիս Ալթունյանը և ուրիշներ։ Գերմանական օկուպացիայից Ֆրանսիայի ազատագրման պահին ՀԱՃ թվականի շարքերում կար ավելի քան 10 հզ հայ հայրենասեր։ 1943 թվականին ՀԱՃ թվականի նախաձեռնությամբ ստեղծվել է Երիտասարդ ֆրանսահայ հայրենասերների ճակատը։ Հայ հայրենասերները գերմանական օկուպանտների դեմ պայքարում էին մատչելի բոլոր միջոցներով։ ՀԱՃ ընդհատակում հրատարակել է թերթեր, թռուցիկներ, Սովինֆորմբյուրոյի հաղորդագրություններ ևն։ Ֆրանսիական և հայկական պարբերականներն իրենց էջերում ընդգծում էին այն միտքը, որ հայ հայրենասերները, մասնակցելով և օգնելով ֆրանսիական Դիմադրության շարժմանը, դրանով իսկ կատարում են իրենց պարտքը հեռավոր հայրենիքի՝ Հայաստանի նկատմամբ։ ՀԱՃ կազմակերպել է նաև նյութական օգնություն Ֆրանսիայի ազատագրման ֆոնդին (միայն 1943–1944 թվականներին՝ 7 միլիոն ֆրանկ)։ Զգալի գումար է հանգանակել «Սասունցի Դավիթ» տանկային շարասյան կազմակերպման ֆոնդին։ 1944 թվականի ամռանը, Ֆրանսիայում Ազգային ապստամբության օրերին, ՀԱՃ աջակցել է հայ պարտիզանական և հայրենասիրական միլիցիայի ջոկատների ստեղծմանը։ Ակտիվորեն մասնակցել է Փարիզի և Ֆրանսիայի այլ քաղաքների ու շրջանների ազատագրմանը։ ՀԱՃ թվականի նման կազմակերպություններ երկրորդ համաշխարհային պատերազմի տարիներին գործել են նաև հայկական այլ համայնքներում (ԱՄՆ, Անգլիա, Ռումինիա, Բուլղարիա, Եգիպտոս, Սիրիա, Կիպրոս և այլն)։ Իրենց գործունեությամբ այդ կազմակերպությունները զգալի ավանդ են մուծել հակաֆաշիստական պայքարի ընդհանուր գործում։


== Գրականություն ==
Դրամփյան Տ. Ս., Ֆրանսահայ կոմունիստները դիմադրության տարիներին, 1941–1944 թթ., Երևան, 1967։
Անտոնիո Տրեբիչիանի

Անտոնիո Տրեբիչիանի (իտալերեն՝ Antonio Trebiciani, 1938 թ. մարտի 26, Հռոմ, Իտալիա), իտալացի նախկին մարզիչ, ով իր մարզչական կարիերայի ընթացքում մարզել է այնպիսի ակումբներ, ինչպիսիք են իտալական Լացիոն, Ռոման և Լատինա։ 
Տրեբիչիանին Ռոմայի երիտասարդական ակումբի (պրիմավերա) հետ 3 անգամ նվաճել է Իտալիայի չեմպիոնի կոչումը և երկու անգամ դարձել է Իտալիայի գավաթակիր։ 1973 թվականին մի քանի ամիս մարզել է ավագ թիմը՝ Ռոման։ Սակայն նրան շուտով փոխարինել է Մանիլո Սկոպինյոն, ով նույնպես կարճ ժամանակ աշխատեց Ռոմայում և տեղը զիջեց շվեդ հայտնի մասնագետ Նիլս Լիդհոլմին, այդ ժամանակ Տրեբիչիանին դարձավ Լինդհոլմի օգնականը։


== Նվաճումներ ==
Իտալիայի չեմպիոն (պրիմավերա)՝ 1972/73, 1973/74, 1977/78
Իտալիայի գավաթակիր (պրիմավերա)՝ 1973/74, 1974/75


== Արտաքին հղումներ ==
Անտոնիո Տրեբիչիանի


== Ծանոթագրություններ ==
Տոռնարեչչո

Տոռնարեչչո (իտալերեն՝  Tornareccio), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 1948 մարդ։ Խտությունը՝ 72 մարդ/կմ²։ Տարածքը՝ 27 կմ²։ Փոստային ինդեքս 66046։ Հեռախոսային կոդ՝ (+39) 0872։


== Արտաքին հղումներ ==
http://www.comuneditornareccio.it/ Archived 2009-09-09 at the Wayback Machine.


== Ծանոթագրություններ ==
Արցախյան պատերազմում զոհված ազատամարտիկների ցանկ (Լ)

Այստեղ ներկայացված են Արցախյան պատերազմում զոհված ազատամարտիկների ցանկի Լ տառով սկսվող ազգանունները։

Լադոյան Դավիթ Վանիկի [21.12.1971, գ. Դարակերտ (այժմ՝ Արարատի մարզում) – 25.12.1993, Ֆիզուլիի շրջանում]
Լազարյան Վահագն Լևիկի [1.1.1978, Ճամբարակ (այժմ՝ Գեղարքունիքի մարզում) – 13.5.1993, Ճամբարակ]
Լազյան Պողոս Շահենի [9.2.1957, գ. Սալեր ( Ադրբեջան, Շամխորի շրջան) – 29.6.1992, Մարտակերտի շրջանում]
Լալաբեկյան Ռաֆայել Համբարձումի [7.8.1949, Ստեփանակերտ – 14.4.1994, գ. Գյուլիջա (Աղդամի շրջան)]
Լալաբեկյան Սուրեն Սմբատի [6.9.1948, Ստեփանակերտ – 28.12.1991, Կրկժան (Ստեփանակերտի արվարձան)]
Լալայան Արմեն Ժորայի [14.10.1975, գ. Նոր Գեղի (այժմ՝ Կոտայքի մարզում) – 20.4.1994, գ. Հորադիզ (Ֆիզուլիի շրջան)]
Լալայան Իվան Սամսոնի [21.4.1955, գ. Էրքեջ (Շահումյանի շրջան) – 15.7.1991, գ. Էրքեջ]
Լալայան Խաչատուր Սալիմի [27.8.1967, գ. Մեծ Թաղլար (Հադրութի շրջան) – 25.7.1993, Ֆիզուլի]
Լալայան Վանիկ Ահարոնի [3.1.1960, գ. Դրմբոն (Մարտակերտի շրջան) – 15.9.1993, գ. Մաղավուզ (Մարտակերտի շրջան)]
Լալայան Վիգեն Վլադիմիրի (25.5.1970, Ստեփանակերտ – 5.3.1994, Ֆիզուլի)
Լալայան Վլադիմիր Ղարիբի [24.2.1957, Մարտունի (ԼՂՀ) – 26.1.1994, գ. Կուրապատկինո (այժմ՝ գ. Կաքավաձոր՝ ԼՂՀ Մարտունիի շրջանում)]
Լալայան Վլադիմիր Վարդանի [9.11.1950, Ստեփանակերտ – 11.2.1993, գ. Սրխավենդ (Մարտակերտի շրջան)]
Լեբեդև Անդրեյ Վալենտինովիչ ( 7.8.1956, Գյումրի – 17.1.1994, Մարտակերտի շրջանում)
Լեոնիդով Միքայել Ստեփանի [12.12.1961, գ. Լենինավան (Մարտակերտի շրջան) – 11.2.1993, գ. Մեհմանա (Մարտակերտի շրջան)]
Լոթունց Կարեն Սլավիկի [11.12.1969, գ. Շաղատ (այժմ՝ Սյունիքի մարզում) – 23.1.1994, գ. Հորադիզ (Ֆիզուլիի շրջան)]
Լոկունդարիձե Ռոբերտ Արարատի [24.3.1966, Ստեփանակերտ – 13.5.1994, գ. Սեյսուլան (Մարտակերտի շրջան)]
Լոքյան Համազասպ Ջհանգիրի [28.10.1936, Աբովյան – 22.9.1992, գ. Վաղուհաս (Մարտակերտի շրջան)]
Լոքյան Կամո Հայկի [2002թ. Վաղարշապատ- 2020 Աղդամ]


== Տես նաև ==
Արցախյան պատերազմ
Արցախյան պատերազմում զոհված ազատամարտիկների ցանկ
Ժորնիշչե (գյուղ, Իլինեցկոեի շրջան)

Անվան այլ կիրառումների համար տե՛ս՝ ԺորնիշչեԺորնիշչե (ուկրաիներեն՝ Жорнище), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1798 թվականին։
2001 թվականի տվյալներով Ժորնիշչե գյուղում բնակվում էր 1 028 մարդ։ Բնակավայրը զբաղեցնում է 4,13 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հոլի Մարի Քոմբս

Հոլի Մարի Քոմբս (անգլ.՝ Holly Marie Combs, դեկտեմբերի 3, 1973(1973-12-03), Սան Դիեգո, Կալիֆոռնիա, ԱՄՆ), ամերիկացի դերասանուհի և պրոդյուսեր։ Առավել հայտնի է «Հմայվածները» հեռուստասերիալում Փայփեր Հոլիվելի դերով (1998-2006) և «Հմայիչ խաբեբաները» հեռուստասերիալում Էլի Մոնթգոմերի դերով (2010-2017)։


== Վաղ տարիներ ==
Հոլի Մարի Քոմբսը ծնվել է Կալիֆոռնիա նահանգի Սան Դիեգո քաղաքում։ Նրա ծնողներն են Դեյվիդ և Լորալեյ Քոմբսը, մայրը նրան ունեցել է տասնվեց տարեկան հասակում։ Ութ տարեկանում աղջիկը մոր հետ տեղափոխվել է Նյու Յորք և սկսել է իր կարիերան՝ նկարահանվելով գովազդներում։ Սովորել է Professional Children’s School N. Y-ում Էռնի Մարտինի ղեկավարությամբ։


== Կարիերա ==
Առաջին անգամ հեռուստատեսությունում հայտնվել է տասներեք տարեկան հասակում։ Նկարահանվել է «Ապակե պատեր» ֆիլմում։ Տասնհինգ տարեկանում կատարել է երկրորդական դեր «Սրտերի հաճելի պար» ֆիլմում, իսկ հաջորդ տարի նկարահանվել է Օլիվեր Սթոունի մասին պատմող ֆիլմում («Ծնված հուլիսի չորսին»)։
1998 թվականին Քոմբսը ստացել է իր ամենահայտնի դերը «Հմայվածները» սերիալում։ Քոմբսը ի սկզբանե փորձել է Պրյու Հոլիվելի դերը, իսկ Շենեն Դոերտին՝ Փայփեր Հոլիվելի դերը, սակայն, ի վերջո, նրանք փոխվել են դերերով։ Հինգերորդ եթերաշրջանում նա դարձել է նաև սերիալի պրոդյուսեր և նկարահանվել է մինչև 2006 թվականի մայիսին։
2010 թվականին Քոմբսը ստացել Է ABC Family հեռուստաալիքի թողարկած «Հմայիչ խաբեբաները» հեռուստասերիալում գլխավոր հերոսուհու մոր դերը։ Պրեմիերան կայացել է 2010 թվականին։


== Անձնական կյանք ==
1993-1997 թվականներին Քոմբսը ամուսնացած է եղել դերասան Բրայան Թրևիս Սմիթի հետ։
2004-2011 թվականներին Քոմբսն ամուսնացած է եղել Դեյվիդ Դոնոհոյի («Հմայվածները» հեռուստասերիալի գործընկեր), զույգը ունի երեք որդի՝ Ֆինլի Արթուր Դոնոխո (ծնվել է 26.04.2004), Ռայլի Էդվարդ Դոնոխո (ծնվել է 26.10.2006) և Ջեյմս Դոնոխո (ծնվել է 26.05.2009)։
2019 թվականի սեպտեմբերի 7-ից Քոմբսն ամուսնացած է ռեստորանի տեր Մայք Ռայանի հետ, որի հետ նա հանդիպել է իրենց հարսանիքից 3 տարի առաջ։
Քոմբսը ապրում է Լոս Անջելեսում ընտանիքի և բազմաթիվ կենդանիների հետ։


== Ծանոթագրություններ ==
Լանգա (Իսպանիա)

Անվան այլ կիրառումների համար տե՛ս՝ Լանգա (այլ կիրառումներ)Լանգա (իսպ.՝ Balaguer, կատ.՝ Balaguer), քաղաք և մունիցիպալիտետ Իսպանիայում, գտնվում է Լեյդա պրովինցիայում՝ Կատալոնիա ինքնավար մարզի կազմում։ Մունիցիպալիտետը գտնվում է Նոգերա շրջանի կազմում։ Տարածքը կազմում է 57,32 կմ²։ Բնակչությունը՝ 16766 մարդ (ըստ 2010 թվականի)։ Քաղաքի հեռավորությունը պրովինցիայից 25 կմ է։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2011-06-09 at the Wayback Machine.
Web del Ayuntamiento de Balaguer Archived 2011-06-09 at the Wayback Machine.
Información de la Generalidad de Cataluña Archived 2008-04-21 at the Wayback Machine.
Información del Instituto de Estadística de Cataluña
Mapa de Balaguer en el siglo XVII
Biblioteca Nacional de Francia Archived 2010-02-06 at the Wayback Machine.
Diferentes fotos de la Ciudad de Balaguer Archived 2006-12-06 at the Wayback Machine.
Չորումի մարզ

Չորումի մարզ (թուրքերեն՝ Çorum ili), նահանգ Թուրքիայի Հանրապետության Սևծովյան տարածաշրջանում։


== Տես նաև ==
Թուրքիայի վարչական բաժանում
Սևծովյան տարածաշրջան
Գազիմուրո-Զավոդսկի շրջան

Գազիմուրո-Զավոդսկի շրջան (ռուս.՝ Газимуро-Заводский район), մունիցիպալ շրջան Ռուսաստանի Դաշնության Անդրբայկալյան երկրամասում։
Ստեղծվել է 1926 թվականին։ Վարչական կենտրոնը՝ Գազիմուրսկիյ Զավոդ։


== Աշխարհագրություն ==
Շրջանի տարածքի մակերեսը կազմում է 14500 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9682 մարդ։ Բնակչության խտությունը կազմում էր 0,67 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)